Inskrywings nóú oop om op 'Glam Guru' te verskyn | Netwerk24
Inskrywings nóú oop om op 'Glam Guru' te verskyn
25 Maart 2019 06:00
Die nuwe reeks van Glam Guru met Hannon Bothma as aanbieder is Sondag 7 April terug op die skerm. Foto:
Die nuwe reeks van Glam Guru is Sondag 7 April terug op die kassie.
Die koning van voorkomsverandering, Hannon Bothma, gee verskeie deelnemers se selfvertroue 'n hupstoot. Hy wys hoe maklik dit is om mooi te lyk met 'n paar eenvoudige styl- en grimeerwenke.
In die 16 de reeks sorg Hannon vir pragtige transformasies. Van 'n vrou met 'n swak selfbeeld wat as kind geboelie is en 'n enkelma van twee tieners wat gereed is om liefde te vind tot 'n jong weduwee wat haar sangloopbaan van die grond af wil kry en iemand met 'n outo-imuunsiekte wat nie 'n siek persoon in die spieël wil sien nie – daar is geen uitdaging te groot vir Hannon nie!
Hannon en sy Glam Guru-span is ook op soek na kykers wat graag splinternuut gemaak wil word op sy gewilde TV-program op kykNET.
Hannon is bekend as 'n man van skoonheid en styl en is al 'n super-stilis en die "man van wonderwerke" genoem. Nou kry jy die geleentheid om dalk een van die gelukkiges te wees! Jy kan self inskryf of iemand benoem.
Wat moet jy doen? . Stuur 'n e-posboodskap aan glamguru@hannon.co.za met jou naam, van, adres en telefoonnommer.
. Heg 'n vollengte-foto sowel as 'n gesigfoto aan van jouself of die persoon wat jy graag wil inskryf. Die foto mag nie ouer as 'n maand wees nie. Duidelike selfoonfoto's is ideaal.